Samana päivänä illan tultua Jeesus sanoi opetuslapsilleen: -
"Nyt lähdemme vastarannalle."
Opetuslapset lähettivät väen pois ja nousivat veneeseen, -
jossa Jeesus jo istui. Muitakin veneitä lähti hänen mukaansa.
Äkkiä nousi kova myrskytuuli ja aallot löivät veneeseen, -
niin että se oli täyttymäisillään.
Mutta Jeesus vain nukkui veneen perässä nojaten päänaluseen.
Opetuslapset herättivät hänet ja sanoivat: -
"Opettaja, etkö näe, me hukumme!"
Silloin hän nousi, nuhteli tuulta ja käski merta: -
"Vaikene, ole hiljaa!"
Tuuli asettui, ja tuli aivan tyven.
Jeesus sanoi heille: -
"Miksi te noin pelkäätte? Eikö teillä vieläkään ole uskoa?"
Silloin suuri pelko valtasi heidät ja he kyselivät toisiltaan: -
"Mikä mies tämä oikein on? Häntähän tottelevat tuuli ja aallotkin."
He tulivat toiselle puolen järveä Gerasan alueelle.
Heti kun Jeesus nousi veneestä, -
häntä vastaan tuli hautaluolista mies, jossa oli saastainen henki.
Mies asusti haudoissa, eikä kukaan pystynyt enää köyttämään -
eikä kahlehtimaan häntä. Monet kerrat hänet oli kahlittu -
sekä käsistä että jaloista, mutta hän oli särkenyt kahleet ja -
katkonut köydet, eikä kukaan kyennyt hillitsemään häntä.
Kaiket päivät ja yöt hän oleskeli haudoissa ja vuorilla, -
huusi ja runteli itseään kivillä. Kun hän nyt kaukaa näki Jeesuksen, -
hän tuli juosten paikalle, -
heittäytyi maahan hänen eteensä ja huusi kovalla äänellä: -
"Mitä sinä minusta tahdot, Jeesus, Korkeimman Jumalan poika?
Jumalan tähden, älä kiduta minua!" Jeesus näet oli jo -
käskemässä saastaista henkeä lähtemään miehestä.
"Mikä sinun nimesi on?" Jeesus kysyi, -
ja sai vastauksen: "Legioona, sillä meitä on monta."
Henget pyysivät ja rukoilivat, ettei Jeesus ajaisi niitä pois siltä seudulta.
Lähistöllä oli vuoren rinteellä suuri sikalauma laitumella.
Pahat henget pyysivät Jeesukselta: -
"Päästä meidät sikalaumaan, anna meidän mennä sikoihin."
Hän antoi niille luvan. Silloin saastaiset henget -
lähtivät miehestä ja menivät sikoihin, -
ja lauma syöksyi jyrkännettä alas järveen.
Sikoja oli noin kaksituhatta, ja ne hukkuivat kaikki.
Sikopaimenet lähtivät pakoon ja kertoivat kaikesta tästä -
kaupungissa ja kylissä. Ihmisiä lähti katsomaan, mitä oli tapahtunut.
He tulivat Jeesuksen luo ja -
näkivät pahojen henkien vaivaaman miehen istuvan siellä.
Mies, jossa oli ollut legioona henkiä, -
istui vaatteet yllään ja täydessä järjessään.
Tämä sai heidät pelon valtaan.
Paikalla olleet kertoivat heille, mitä pahojen henkien vaivaamalle -
oli tapahtunut ja kuinka sikojen oli käynyt.
Silloin kaikki alkoivat pyytää, että Jeesus poistuisi siltä seudulta.
Kun Jeesus nousi veneeseen, -
pahoista hengistä vapautunut pyysi saada jäädä hänen seuraansa.
Jeesus ei siihen suostunut vaan sanoi hänelle: -
"Mene kotiisi omaistesi luo ja kerro tästä suuresta teosta, -
jonka Herra on armossaan sinulle tehnyt."
Mies lähti ja alkoi Dekapoliin alueella julistaa, -
mitä Jeesus oli tehnyt hänelle. Kaikki olivat ihmeissään.